Raja-alueelle on Krone-lehden mukaan lähetetty armeijan panssariajoneuvoja.

Puolustusministeri Hans Peter Doskozil keskusteli itävaltalaissotilaiden kanssa Unkarin ja Serbian välisellä rajalla 16. kesäkuuta 2017.­

Itävalta on valmis lähettämään armeijahenkilöstöä Italian rajalle rajavalvojien avuksi, sanoo maan puolustusministeri.

Mikäli Välimeren ylittävien ihmisten määrä ei vähene, Itävalta ottaa "hyvin pian" käyttöön rajatarkastukset ja lähettää sotilaita Italian rajalle, puolustusministeri Hans Peter Doskozil sanoi Krone-lehden haastattelussa eilen.

Lehden mukaan raja-alueelle on jo lähetetty neljä armeijan panssariajoneuvoa viikonlopun aikana.

Itävalta otti käyttöön rajatarkastuksen Unkarin rajalla vuonna 2015.